เปิดโผหุ้นวิ่งฉิวเดือน พ.ย.
เมื่อเดือนพฤศจิกายน 2559 ดัชนี SET lndex มีการปรับตัวขึ้นเล็กน้อย 0.01% เพิ่มขึ้นไป 14.52 จุด วัดจาก ณ วันที่ 30 พ.ย. 59 ดัชนีปิดอยู่ที่ 1,510.24 จุด คำนวณด้วยวันที่ 31 ต.ค.59 ดัชนีปิดอยู่ที่ 1,495.72 จุด
10 ธ.ค. 2559

–เส้นทางนักลงทุน–
 
เมื่อเดือนพฤศจิกายน 2559 ดัชนี SET lndex มีการปรับตัวขึ้นเล็กน้อย 0.01% เพิ่มขึ้นไป 14.52 จุด วัดจาก ณ วันที่ 30 พ.ย. 59 ดัชนีปิดอยู่ที่ 1,510.24 จุด คำนวณด้วยวันที่ 31 ต.ค.59 ดัชนีปิดอยู่ที่ 1,495.72 จุด
เหตุผลที่ทำให้ดัชนี SET Index เพิ่มได้เล็กน้อย เป็นเพราะเงินทุนยังคงไหลออกต่อเนื่อง โดยนักลงทุนต่างชาติยังขายสุทธิ 3.69 หมื่นล้านบาท หลังโดนัลด์ ทรัมป์ ได้เป็นประธานาธิบดีสหรัฐฯ  รอรับมาตรการกระตุ้นเศรษฐกิจขนาดใหญ่เพื่อเร่งขับเคลื่อนเศรษฐกิจของประเทศ หมายความว่าเฟดอาจจำเป็นต้องปรับขึ้นดอกเบี้ยแบบถี่ขึ้น เพื่อรองรับนโยบายการคลังที่ทรัมป์จะใช้ สิ่งต่างๆเหล่านี้จะเข้ามาหนุนให้เงินดอลลาร์แข็งค่าขึ้น
อย่างไรก็ดียังมีนักลงทุนที่ประคับประคองตลาดให้ยืนได้ในกรอบ อย่างนักลงทุนสถาบันในประเทศซื้อสุทธิ 8.45 พันล้านบาท ขณะที่บัญชีบริษัทหลักทรัพย์ซื้อสุทธิ 5.12 พันล้านบาท และนักลงทุนทั่วไปในประเทศซื้อสุทธิ 2.34 หมื่นล้านบาท ซึ่งส่งผลให้หุ้นหลายตัวที่อยู่ในกลุ่มตลาดSET ปรับตัวขึ้นได้อย่างแข็งแกร่ง
ทั้งนี้ ทาง “ข่าวหุ้นธุรกิจ” จึงได้ทำการรวบรวมหุ้นที่มีราคาปรับตัวขึ้นเกิน 15% หรือเป็นหุ้นวิ่งฉิวประจำเดือนพฤศจิกายน (รายละเอียดดูจากตาราง) เนื่องจากไม่สามารถนำเสนอออกมาอธิบายได้คบถ้วน เพราะมีพื้นที่จำกัด แต่จะบอกได้ว่ามีหุ้นตัวไหนบ้าง อาทิ SPPT, MTLS, TFG, VNT, PDI, PERM, PSL, IT, ESSO, APURE, PRINC, TLUXE, GRAMMY, GL, STA, TSI, TWP, MALEE, VIH, BIG, JMT, AMC, TCOAT, WIIK, TCCC, TMT, UMI, PAP, INET, SBPF, FER, TVO, STPI และ NPPตามลำดับ
หุ้นดังกล่าวที่ปรับตัวขึ้นมักมีกระแสข่าวบวกเข้ามาสนับสนุนเป็นส่วนใหญ่ได้ต่างจาก บริษัท ซิงเกิ้ล พอยท์ พาร์ท (ประเทศไทย) จำกัด (มหาชน) หรือ SPPT ขึ้นมาเป็นแชมป์ของหุ้นที่มีการเปลี่ยนแปลงสูงสุด ซึ่งก่อนหน้าราคาหุ้นมักเคลื่อนไหวอยู่ในกรอบแคบๆ แต่เมื่อเข้าช่วงเดือนพฤศจิกายนราคาหุ้นวิ่งระเบิดระเบ่อ โดยวันที่ 31 ต.ค.59 ราคาหุ้นปิดที่ 2.06 บาท ขณะที่วันที่ 30 พ.ย.59 ราคาหุ้นปิดที่ 4.06 บาท บวกไป 2 บาท หรือขึ้นไป 97.09%
เนื่องจากบริษัทลุ้นปีนี้ขาดทุนลดลง หลังคุมค่าใช้จ่าย นอกจากนี้ บริษัทมองแนวโน้มผลประกอบการในไตรมาส 4 ปี 59 บริษัทฯคาดจะทำได้ใกล้เคียงกับไตรมาส 3 ปี 59 จากยอดคำสั่งซื้อที่เข้ามาอย่างต่อเนื่อง ประกอบกับ ยังคงดำเนินการลดต้นทุน ควบคุมค่าใช้จ่าย เพื่อให้ค่าใช้จ่ายในการขายและบริหารดีขึ้น
สำหรับแผนการดำเนินงานในปี 60 บริษัทฯยังอยู่ในช่วงของการทำแผนดังกล่าว แต่เบื้องต้นยังมองว่าเศรษฐกิจในปีหน้าก็คงยังไม่ต่างจากปีนี้มากนัก
สิ่งสำคัญ ราคาหุ้นเริ่มปรับตัวขึ้นหลังจากมีการซื้อขายหุ้นผ่านระบบการซื้อขายของตลาดหลักทรัพย์บนกระดานรายใหญ่ (Big Lot Board) เมื่อวันที่ 24 พ.ย. จำนวน 40,526,200 หุ้น คิดเป็น 17.47% ของทุนชำระแล้วว่า นายทนงชาย ชาติพาณิชย์ และนายอมร สิทธิเวช ขายหุ้นให้กับนายณัฐพงศ์ ศีตวรรัตน์ จำนวน 24,526,200 หุ้น คิดเป็น 10.57% ของทุนชำระแล้ว, และ นางอารยา เกรียงไกรกุล ขายหุ้นให้กับนางประภา ศีตวรรัตน์ จำนวน 16,000,000 หุ้น คิดเป็น 6.90% ของทุนชำระแล้ว มีผลให้โครงสร้างผู้ถือหุ้นรายใหญ่เปลี่ยนแปลงไป
นี่เป็นตัวอย่างของบริษัทที่ราคาหุ้นปรับตัวขึ้นฉิวในช่วงระยะเวลาในรอบเดือน ซึ่งมองแล้วว่าหุ้นหลายๆ ตัวยังคงเป็นหุ้นขวัญใจของนักลงทุน
เพราะ…มีการปรับตัวขึ้นติดอยู่ในอันดับหุ้นเด่นมาหลายๆเดือน!
…
 
ตัวอย่างบริษัทในตลาด SET ที่ราคาหุ้นปรับตัวขึ้นเกิน 15 % ประจำเดือนพฤศจิกายน 2559